
פחם פעיל



מגישות: לידור מלכה, אור מאמו, טל מורידן ובת אל מקונן.
כיתה: י"ב 1
מורה: אילנה סורפין.

כיצד משפיע ריכוז התמיסה של החומר הנספח על יכולת הספיחה על פחם פעיל:

אז מהי בעצם ספיחה?
הצטברות של חומר, גז או מוצק, על שטח הפנים של מוצק. כדי שיתאים לשמש כחומר סופח על המוצק להוות שטח פנים גדול מאוד.
פחם פעיל הוא אחד החומרים הטובים ביותר לשמש כחומר סופח.
הפחם הפעיל נמצא במסנני מים, בפילטרים לסילוק ריחות וכן במסננים של מסכות אב"כ.
מהו הפחם הפעיל?
פחם פעיל הוא שם כללי למוצק בצבע שחור שיש בו תכולה גבוהה של פחמן ומימן.
לפחם פעיל יש מבנה אמורפי בעל פורוזיביות גבוהה (מאוד נקבובי ובעל הרבה חללים ריקים). בשל כך, שטח הפנים שלו גדול מאוד ויכול להגיע עד ל-2500 מ"ר ב-1 גרם מוצק.
פחם פעיל מופק מכבול, פחם, עץ, קליפות קוקוס ומקורות נוספים. הכנתו כוללת חימום חומר הגלם לטמפרטורות של 800-1000 מעלות צלזיוס ללא נוכחות חמצן ובנוכחות קיטור. תהליך זה גורם להרחקת תרכובות אורגניות שונות וליצירת מבנה נקבובי מאוד שמאפיין את הפחם הפעיל. גודל הנקבוביות תלוי בחומר הגלם ובתנאים הנבחרים בזמן ההפקה.
הספיחה על הפחם הפעיל מתבצעת הודות לשטח הגדול הקיים. אטומי הפחמן הנמצאים בפני השטח מושכים אליהם מולקולות שונות, במיוחד תרכובות פחמן. כיוון שהפעילות היא על פני שטח מסוים, לפילטר יש יכולת ספיחה מוגבלת ולכן בשלב מסוים יש להחליפו.
הפחם הפעיל נמצא בשימוש בשתי צורות עיקריות: כאבקה (PAC) ובצורת גרגרית – גרנולרית (GAC).


שלב א':

ניסוי מקדים:
1.שיקלו 0.2 גר' פחם פעיל אבקתי והכניסו אותו לתוך מבחנה.
2. שיקלו 0.2 גר' פחם פעיל גרגרי והכניסו אותו לתוך מבחנה.
3. שיקלו 0.2 גר' גיר אבקתי והכניסו אותו לתוך מבחנה.
4.הוסיפו לכל אחת משלוש המבחנות 4 מ"ל תמיסה מרוכזת של צבע מאכל אדום.
5.הוסיפו למבחנה רביעית(שתשמש כמבחנת ביקורת)4 מ"ל תמיסה מרוכזת של צבע מאכל אדום.
6.הכינו 4 משפכים עם נייר סינון מקופל בתוכם(לפי הדרכת המורה).
7.לאחר כדקה סננו כל אחת מ-4 התמיסות דרך משפך עם נייר סינון לתוך 4 מבחנות נקיות.
מטרת הניסוי – מטרת הניסוי היא לבדוק את יכולת הספיחה של חומרים סופחים שונים.(פחם פעל גרגרי, פחם פעיל אבקתי, וגיר אבקתי.)
משתנה תלוי- הצבע של התמיסה לאחר הסינון.
משתנה בלתי תלוי- סוג החומר הסופח.
גורמים קבועים- ריכוז הצבע, הנפח, סוג הצבע, הטמפרטורה וכמות החומר הסופח. 
השערה- ככל שהחלקיקים של החומר הסופח יהיו קטנים יותר, כך יכולת הספיגה שלו תהיה גדולה יותר. 
ציוד וחומרים- 8 מבחנות, 0.2 גרם גיר אבקתי/ פחם פעיל אבקתי/ פחם פעיל גרגרי, פיפטה, 16 מ"ל צבע מאכל אדום, 4 ניירות סינון ו4 משפכים.
מהלך הניסוי:
א.סימנו ארבע מבחנות ובכל מבחנה שמנו חומר סופח אחר.
 במבחנה 1- לצורך השוואה, צבע מאכל מרוכז 0.4 מ"ל
במבחנה 2- פחם גרגרי 0.2 גרם
במבחנה 3- פחם אבקתי פעיל 0.2 גרם.
במבחנה 4- גיר אבקתי 0.2 גרם.

ב.לכל מבחנה הוספנו כ-4 מ"ל תמיסה מרוכזת של צבע מאכל אדום.
ג.הכנו ארבעה משפכים שבתוך כל אחד יש נייר סינון מקופל בתוכו.
ד.לאחר דקה סיננו כל אחת מהתמיסות באמצעות משפך דרך נייר סינון אל תוך 4 מבחנות חדשות ונקיות.
טבלת תצפיות הניסוי- 
	
	פחם גרגירי
	פחם פעיל
	אבקת גיר

	לפני הניסוי
	צבע שחור
	צבע שחור
	צבע לבן

	במהלך הניסוי
	כתום חלש, נוצר משקע
	צבע שחור.
	כתמתם.

	בסוף הניסוי
	כתום חלש
	שקוף לגמרי
	כתום עם משקע לבן, עכור.



צבע מאכל מרוכז (ביקורת):
 לפני הניסוי: צבע אדום.                                                                    במהלך הניסוי: אדום (ללא שינוי).                                                               בסוף הניסוי: צבע אדום.
טבלת תוצאות:
השפעת סוג של חומר הסופח על צבע התסנין, כלומר על יכולת הספיחה:
	סוג החומר הסופח
	צבע התמיסה לאחר סינון
	יכולת ספיחה מ1 עד 3 (3 הכי גבוהה)

	גיר
	כתום
	1

	פחם פעיל גרגירים 
	כתמתם
	2

	פחם פעיל אבקה
	שקוף
	3




הסופח:
הסבר הגרף- ציר ה-X (משתנה בלתי תלוי) מהווה את סוג החומר הסופח, וציר ה-Y (משתנה תלוי) מהווה את יכולת הספיחה (מ1-3, 3 הכי גבוה).
לפי הגרף ניתן לראות שבפחם פעיל אבקתי, היכולת הגבוהה ביותר לספוח את צבע המאכל האדום, ולפחם פעיל גרגירי יכולת פחותה יותר לספוח ולגיר היכולת הנמוכה ביותר עד אפסית.
מסקנות- התוצאות המוצגות מאמתות את ההשערה שככל שהחלקיקים של החומר הסופח קטנים יותר, כך יכולת ספיחתו טובה יותר בגלל שטח הפנים הרב יותר.
בניסוי שלנו פחם פעיל אבקתי היה בעל שטח הפנים הגדול ביותר ולכן ספח בצורה הטובה היותר את צבע המאכל ובסופו התמיסה הפכה לשקופה.


שלב ב':
שאלת חקר: כיצד משפיע ריכוז צבע המאכל על יכולת הספיחה של פחם פעיל?
השערה: ככל שריכוז צבע המאכל קטן יותר, כך מולקולות הצבע נספגות בקלות יותר והתמיסה אחרי סינון תהיה שקופה יותר. 
בסיס להשערה: לפחם פעיל יש מבנה אמורפי שטח הפנים שלו גדול מאוד ויכול להגיע עד ל-2500 מ"ר ב-1 גרם מוצק.
הכנתו כוללת חימום חומר הגלם לטמפרטורות של 800-1000 מעלות צלזיוס ללא נוכחות חמצן ובנוכחות קיטור. תהליך זה גורם להרחקת תרכובות אורגניות שונות וליצירת מבנה נקבובי מאוד שמאפיין את הפחם הפעיל. גודל הנקבוביות תלוי בחומר הגלם ובתנאים הנבחרים בזמן ההפקה.
הספיחה על הפחם הפעיל מתבצעת הודות לשטח הגדול הקיים. אטומי הפחמן הנמצאים בפני השטח מסוגלים למשוך אליהם מולקולות שונות, במיוחד תרכובות פחמן. כיוון שהפעילות היא על פני שטח מסוים, לפילטר יש יכולת ספיחה מוגבלת ולכן בשלב מסוים יש להחליפו.

משתנה תלוי: יכולת הספיחה של גרגירי הפחם הפעיל.
משתנה בלתי תלוי: ריכוז של צבע מאכל.
גורמים קבועים: כמות הפחם, נפח צבע מאכל, טמפרטורה, זמן מדידה.

כלים וחומרים: 10 מבחנות, 0.2 גרם של פחם פעיל ב5 מהמבחנות, צבע מאכל אדום בנפח 6 מ"ל, מאזניים דיגיטליות, נייר סינון,5 משפכים.
מבחנה 1- צבע מאכל בריכוז 13%
מבחנה 2- צבע מאכל בריכוז 25%
מבחנה 3- צבע מאכל בריכוז 30%
מבחנה 4- צבע מאכל בריכוז 50%
מבחנה 5- צבע מאכל בריכוז 100%

מהלך הניסוי: 
1. מוסיפים ל-4 מבחנות 0.2 גרם של פחם פעיל גרגירי.
2. מחכים 3 דקות.
3. מוסיפים 6 מ"ל צבע מאכל לכל מבחנה בריכוז שונה
4. מסננים באמצעות נייר סינון את הנוזלים שבמבחנות 1-5.
5. בודקים באיזה מבחנה הסינון הוא הטוב ביותר.
בקרה: מבחנה מס' 5 שבה יש 100% ריכוז צבע מאכל אדום.
תצפיות: 
לפני הניסוי:
4 מבחנות עם גרגירי פחם פעיל, 5 כוסות עם צבעי מאכל בריכוזים שונים.
בזמן הניסוי:

	מס' מבחנה
	ריכוז של צבע מאכל באחוזים
	צבע התמיסה במבחנה

	1
	13
	שקוף כתמתם עם משקע גרגירי

	2
	25
	שקוף כתום עם משקע גרגירי

	3
	30
	כתום עכור עם משקע גרגירי

	4
	50
	כתום כהה עם משקע

	5
	100
	אדום כהה



לאחר הסינון:

	מס' מבחנה
	ריכוז של צבע מאכל באחוזים
	צבע התמיסה במבחנה

	1
	13
	כתום צהוב שקוף

	2
	25
	כתמתם שקוף 

	3
	30
	כתום

	4
	50
	כתום כהה

	5
	100
	אדום כהה





תוצאות הניסוי:
השפעת ריכוז צבע מאכל על יכולת הספיחה של פחם פעיל (יכולת ספיחה מ-1 עד5, ש5 הוא הגבוה ביותר)

	מס' מבחנה
	ריכוז של צבע מאכל באחוזים
	יכולת ספיחה (1-5)

	1
	13
	5

	2
	25
	4

	3
	30
	3

	4
	50
	2

	5
	100
	1


גרף:

מסקנות: השערתנו היא נכונה, יכולת הספיחה של הפחם הפעיל תלוי בשטח הפנים שלו. אטומי הפחמן הנמצאים בפני השטח מסוגלים למשוך אליהם מולקולות של צבע אדום, אך לפחם פעיל יש יכולת ספיחה מוגבלת, כלומר כאשר ריכוז התמיסה גבוה מולקולות הפחם לא מסוגלות לספוח את כל מולקולות הצבע, והתמיסה אחרי הסינון נשארת אדומה. אך כאשר ריכוז התמיסה הוא נמוך כל מולקולות הצבע נתפסות ע"י אטומי הפחמן והתמיסה אחרי הסינון הופכת לשקופה.


גורמים שעשויים להשפיע על הניסוי: 
1. לא היו מספיק חזרות על הניסוי ולכן אין ממוצע תוצאות.
2. המכשיר בו מדדנו כמויות לא היה מספיק טוב, יכול להיות שלא מדדנו טוב את הכמויות.
הצעות לשיפור הניסוי:
1. לעשות יותר חזרות על הניסוי.
2. להביא מכשיר מדידה איכותי כך שלא יהיה בלבול בכמויות.
לסיכום: ניסוי זה עסק בפחם פעיל כחומר ספיחה. לצדנו כי כאשר הפחם הפעיל יותר אבקתי, יכולת הספיחה שלו טובה יותר וכאשר ריכוז צבע המאכל גבוה יותר כך יכולת הספיחה של הפחם הפעיל נמוכה יותר.
שאלת חקר נוספת: כיצד משפיע סוג צבע המאכל על יכולת הספיחה של פחם פעיל?
תוקף מסקנות: המסקנות של הניסוי תקפות רק לחומרים שהשתמשנו בניסוי, לטווח המדידות שבחרנו ולתנאים שהיו באותו יום בזמן הניסוי. במידה ומשנים את הגורמים האלו ייתכן והיינו מגיעות לתוצאות אחרות.

